钦定古今图书集成/明伦汇编/氏族典/第331卷 > 刘宽
## 钦定古今图书集成/明伦汇编/氏族典/第331卷 > 刘宽

按《后汉书刘宽传》：“宽字文饶，弘农华阴人也。桓帝时，
大将军辟，五迁司徒长史，出为东海相。延熹八年，征
拜尚书令，迁南阳太守。典历三郡，温仁多恕，虽在仓
卒，未尝疾言遽色。灵帝初，征拜太中大夫。光和三年，
代段颎为太尉，迁光禄勋。以先策黄巾逆谋，封逯乡
侯。卒谥曰昭。子松嗣，官至宗正。”